**STRATEGIJE POSLOVANJA U NESTABILNOM INSTITUCIONALNOM AMBIJENTU – PRIMER BRIK ZEMALJA**

**Rakita Branko, Azdejković Dragan and Marković Dušan[[1]](#footnote-2)**

*Univerzitet u Beograd, Ekonomski fakultet, Kamenička 6, 11000 Beograd, Srbija*

Kada je pre više od jedne decenije vodeća investiciona banka *Goldman Sachs* osmislila akronim BRIK[[2]](#footnote-3) i predvidela da će ove zemlje imati vodeću ulogu u razvoju globalne ekonomije mnogi su bili skeptični. Ono u šta su mnogi sumnjali ostvarilo se. Na kraju 2011. godine BRIK zemlje su generisale skoro 26% globalnog GDP, ali je mnogo bitnije da su doprinele rastu globalnog GDP sa preko 50%. Impresivan rast BRIK zemalja u prethodnom periodu u velikoj je meri posledica snažnog priliva SDI[[3]](#footnote-4). Snažan ekonomski razvoj u prethodnom periodu nije bio praćen unapređenjem efikasnosti institucija. U radu će biti pokazano da relativno neefikasne institucije u BRIK zemljama nisu delovale odbijajuće na MNK,[[4]](#footnote-5) koje su se dominantno vodile veličinom i dinamikom razvoja tržišta. Analiziraće se modifikacije poslovnih strategija MNK, u odnosu na primenjivane na tržištima razvijenih zemalja, a čija je svrha upravljanje nestabilnim institucionalnim ambijentom. Zaključak je da se modifikovanje poslovnih strategija ogleda u uspostavljanju snažnih veza sa lokalnim stejkholderima, a sve u cilju sticanja neophodnih znanja za poslovanje u specifičnom poslovnom ambijentu i kreiranju baze putem koje bi se uticalo na podizanje efikasnosti institucija.

*Ključne reči:* BRIK zemlje, SDI, institucije, poslovna strategija

1. Kontak osoba: dusanm@ekof.bg.ac.rs [↑](#footnote-ref-2)
2. Brazil, Rusija, Indija i Kina [↑](#footnote-ref-3)
3. Strane direktne investicije [↑](#footnote-ref-4)
4. Multinacionalne kompanije [↑](#footnote-ref-5)